
IL NESTRI 
SFUEI, 


la Itache 
dai furlans 


X% Assumi la direzion 

da La Patrie dal Friùl 

al è un privilec, un onòr. 
E par chest, o ringracii 
l’editòr, la associazion 
culturàl “Patrie dal Friùl”, 
pe fiducie che mi à dàt 
domandantmi di cjapà sù 
la incarghe e Dree Venier, 
che mi à passat il testemoni, 
pal otim lavòr che al à fat 
intai ultins agns vuidant 
il mensîl cun competence 
e passion sincire. 


XK O ai tacât a scrivi sul 
nestri sfuei cualchi an 
indaùr, clamade propit di 
Venier. Une colaborazion 
che, dopo cualchi an di 
lontanance, o torni a puartà 
indevant, ancje se intune 
vieste diferente, cun braùre e 
entusiasim, e une sensazion 
particolàr, chê che tu sintis 
cuant che tu tornis a cjase 
dopo di un lunc viag. 

Tu âs il cùr e il cjaf plens 

di imagjins, vôs, profums, 
savòrs, tu âs vivùt tantis 
esperiencis positivis e 
cualchi delusion, ma tu sés 
content di jessi di gnùf tal 
to nît, tra i tiei afiets. Ulisse 
al podarà viazà par vincj 
agns o par simpri e cori su 
màrs diferents, parcè che 
tal so cjàf e je simpri Itache 
tant che pont fer dulà tornà. 
O varès gust che La Patrie dal 
Friùl e fos un pòc la Itache 
dai furlans: un puart sigùr, 
un lùc che ti da acet, une 
cjase, ché che ti identifiche 
e ti rapresente, li che a son lis 
tòs lidrîs e par chest uniche 
e special, di vê cure di jê. 

(al va indevant a pagj. 2) » 

e o podessin tornà indaùr di 

25 agns, in Friùl o cjataressin 

almancul 12 bancjis cul 
centri decisionàl chenti. Cumò a 
son in pratiche sparidis. La ultime 
le è a pene regalade (cence nancje 
fà masse fature a contratà il presit) 
la Regjon: si trate di Mediocredito, 
la bancje regjonal che intai ultins 
agns e je deventade un pog cence 
fonts. «Un pês di molà al prin cocàl 
che le ves cjolte», a àn dit in tancj: 
fintremai Stefano Miani, professòr 
de Universitàt di Udin, al veve dit 
che cheste bancje e leve regalade. E 
Debora Serracchiani e il so assessòr 
Francesco Peroni lu àn scoltàt: e di 
fat a àn dat vie la maiorance des 
azions in gracie di une intese cun 
Iccrea (la centràl des Bancjis di 
Credit Cooperatîf di Rome) che 
e met a disposizion dai partners 
talians il 51% dal patrimoni midiant 
di un aument di capitàl. Si disarà, 
e e je vere, che lis tantis pierditis 
di chest istitùt di credit a vignivin 
regolarmentri cuviertis cui bégs dai 
citadins di cheste regjon: ma propit 
par chest, dà vie une bancje salvade 
cul jutori dai contribuents al varès 

Mediocredito, l'ultin 
regâl furlan a Rome 


di jessi un passaç une vore delicât. 
E trasparent. 

La storie, invezit, eje stade diferente: 
la cuistion e je stade rivelade in 
Conseiregjonalcuasiparcas.Nissun 
dal Consei al à duncje savùt nuie 
prin dal belang, e la tratative e jere 
bielzà stade completade. E va ben 
che si fevele di segrets bancjariis, 
ma no sin mighe in Svuizare... 
Disvelade cheste tratative “platade”, 
parcè no varessino dijessi contents? 
Parcé cheditrasparencenosipuesfà 
cence. E alore nol è masse clàr parcè 
che la Regjon, se e voleve imbastî un 
dialic cul mont dal credit cooperatîf, 
e vedi pontàt viers di Rome e no 
viers Cassa Centrale di Trent, che 

e tire dongje 11 Bcc furlanis su 15. 
Parcè sielzi Iccrea che des bancjis di 
chenti no veve vude masse fiducie? 
Un altri misteri al rivuarde il 
rûl de Fondazion CRTriest. Un 
pont di riferiment di fonde par 
Mediocredito, parcè che al veve une 
partecipazion di 34.440.610 azions 
cuntun valor nominàl di 1 euro 
par ognune. La CRT intal belane 
consolidaàt 2016 e veve svalutade 
integralmentri la sò partecipazion, 
parcèche,ingraciedesinformazions 
a disposizion, no jerin lis fondis par 
garantì la continuitàt aziendal. Il 
valòr medi cjamàt par ogni azion 
al inizi dal esercizi finanziari al 
jere di 1,2892; e al è, dut un colp, 


% pagjine 7 


deventàt zero, cussì la svalutazion 
e jere calcolade di 44.403.533 euros. 
Cumò chés azions a son tornadis 
di valor: e CRT e pues vendilis 
jentrant, e al è il prin grup bancjari 
privât a fâlu, intal asset societari 
di Iccrea cuntun concambi nuie 
mal. Cemùt isal pussibil dut chest? 
Finance creative? No, i credits 
deterioràts a son sparîts e la Regjon 
e à ricapitalizàt cui bêçs dai siei 
citadins. Par chest la bancje e faseve 
gole a tancj, ma dome une tratative 
e je stade puartade indevant. Par un 
periodi si jere fevelàt di une mega 
ufierte di un grup forest, ma nol è 
mai saltàt fùr pardabon se la robe e 
fos stade vere o no. Dut càs, cumò si 
spietin lis autorizazions de Bancje 
di Italie e soredut de Bancje Central 
Europeane. Nol è dome un judizi di 
forme, ma di sostance, par verifica 
se a son stadis rispietadis dutis lis 
normis. E se la procedure e larà in 
puart,ilcreditsislontanaràancjemò 
di plui de nestre regjon. Il sparagn al 
svole inaltrò: e il dubi che lis nestris 
fameis e lis nestris impresis a varan 
di sigàr cualchi jutori in mancul no 
nus al gjave nissun. i 

LA PATRIE DAL FRIÙL 





ZENÀR-FEVRAR 2018 


EDITORI ÀL 


Il nestri sfuei, 
la Itache dai furlans 


(di pagj. 1) 
XK La Patrie dal Friùl — tai 
siei passe setante agns di 
storie — e à contàt il Friùl e 
pocat i furlans. E continuarà 
a fàlu, cun onestàt e sens di 
responsabilitàt, cun spirt 
critic e indipendent, simpri 
te nestre lenghe mari. 
No sarà la puartevòs di 
nissun, se no dai interès di 
une tiere cuntune culture e 
une storie che la scuele no 
insegne, ma che si à di jessi 
cetant brauròs, une tiere 
vierte a duc], che e vîf ad 
implen la contemporaneitàt 
e ogni dì e je clamade a 
metisi in zùc par fà il so 
doman. 


X% Fuarte di un grup di 
colaboradòrs straordenaris 
e cuntune vieste grafiche 
gnove, la Patrie e cirarà 

di sticà riflessions su chel 
che al sucét tal nestri 

Friùl e di proponi ideis, 
ufrint un contribùt pe sò 
cressite e pe cressite des 
diviersis comunitàts che lu 
componin, tal rispiet dai 
lôr dirits e scoltant lis lôr 
dibisugnis. Un impegn che 
no pues lassà di bande la 
promozion dal pluralisim 
linguistic e cultural, che al 
è aes fondis de autonomie 
regjonal, di valorizà pe sò 
impuartance e unicitàt. 
Insiemi, e cul vuestri 


supuart, o lavorarìn 
par un Friùl plui furlan. N 

Ancje chest an, cu la declarazion 


DI 


1 


























dai redits tu puedis dài une man a 
La Patrie dal Fridl, il mensîl 
dut in lenghe furlane dal 1946. 
Nol coste nuie, baste meti il numar 


01299830305 


te casele juste: 

e firma la destinazion dal 5 par mil 





ENTS PUBLICS 


L FURLANE 





Tresesin denant di ducj 


Il Comun al adotarà par prin un plan special 
di politiche linguistiche 


asse planc e cence plans. 

Cheste la situazion sul ûs 

public de lenghe furlane, 
tirade jù neri su blanc (o blu su zâl, 
se o vês miòr doprà i colòrs dal 
Friùl, invezit che chei de scuadre 
di balon) in ocasion de Conference 
regjonàl di verifiche e di propueste 
su la atuazion de lec regjonal 
29/2007. Jenfri i tancj intervents, 
chest principi normatiîf pe “tutele, 
valorizazion e promozion de lenghe 
furlane” al previòt che, dongje 
di un plan gjeneràl di politiche 
linguistiche proponùt de Agjenzie 
Regjonàl pe Lenghe Furlane e fat 
bon de Regjon ogni 5 agns, i ents 
locài e i concessionaris di servizis 
publics si indotin di un plan speciàl 
di politiche linguistiche, indulà 
stabilî i progjets di realizà an par 
an (art. 27). Magari cussì no, tra 
il dî e il fà al passe il Tiliment in 
plene che al sdrume ducj i bogns 
intindiments, si che duncje, chest 
articul nol è ancjemò stàt metùt in 
vore di nissun ent public. Dut cidin, 
alore? Par dile juste, tai ultins mês 
alc alsomee daùr a movisi (e no son 


LENGHE 





Il furlan 
le à grivie 
Certificade 


la strategjie 
de “muart cuiete” 


L a Conference regjonâl di 
verifiche e di propueste su la 
atuazion de leç regjonâl 29/2007, 
davuelte intant che o jerin in 
stampe intal mês di Dicembar, e 
veve di verifica il stât di salût de 
lenghe furlane e di proponi gnovis 
azions pal so disvilup. Par fà chest, 
a son stàts individuàats cuatri grups 


Bon lavor 
ae gnove diretore 
Il salùt 
dal “Dreetor° 
che al lasse 
la incarghe 


< Cul prin numar dal an, us 
comunichi la novitàt che di cumò 
indevant o moli la direzion dal 
nestri mensîl La Patrie dal Friùl 
che e passarà a Erika Adami. La 
gnove e je za stade anunziade 

sui media locài, ma magari no le 
san i nestris tancj abonàts fùr dal 


dome i confins aministratîfs, dopo 
dal passag di Sapade al Friùl). 

Ae gnove aministrazion di Tresesin, 
cun di fat, no i à scjampade cheste 
mancjance elamaiorancesi è subite 
metude sot par jemplà il vueit e par 
manda un segnal fuart a chei altris 
Comuns. 

«Un tribùt dovùt - al marche il 
sindic Giorgio Baiutti - aes lidrîs 
de nestre comunitàt, une realtàt 
cetant siore di nons impuartants pe 
culture, pe tradizion e pe identitàt 
furlanis,tantcheistudiòsAndreinae 
Luigi Ciceri, illeteràt Bindo Chiurlo, 
il poete e cjantor Alan Brusini, 
ma ancje lautonomist Marco De 
Agostini». La idee, in sumis, e jere 
za tal aiar prime des elezions dal 
Jugn dal 2017 e e je stade puartade 
indenantin gracie de consulence de 
ARLeF e cul entusiasim de zovine 
Alessandra Vanone, assessore ae 
culture e ai servizis scolastics, cun 
deleghe ae valorizazion de lenghe 
furlane. 

«Il plan al sarà presentàt in Zonte 
prin dal Istàt, ma nò o vin za tacàt 
a lavorà su cualchidun dai obietîfs, 


di esperts che a vevin, tant che 
responsabii: pal setòr de istruzion, 
Patrizia Pavatti; Erika Adami (che 
o saludìn tant che nestre gnove 
diretore, ndr) par chel dai mass 
media; Marco Stolfo pe publiche 
aministrazion e Donato Toffoli pe 
politiche linguistiche. 

Viertidure cun entusiasim. La 
prime dì dal dibatiment, il prin 

di Dicembar intal auditorium 
“Comelli” tal palag de Regjon a 
Udin, e jere tacade cun grande 
positivitàt e fiducie, ancje par vie 
di une buine organizazion e di tant 
public interessàt. 

Peraule di ordin, “grivie”. A man 
a man che si leve indevant però, 

il cuadri de situazion presentade 
si piturave di scùr. Tant che tal so 
discors ae fin dai lavòrs, ai 2 di 
Dicembar, intal cjistiel di Udin, 


Friàl, in Italie e in Europe, li chel 
al rive il nestri gjornàl (e ancje di 
cualchi bande dal rest dal mont). 
i* Par cui che no le cognòs, Erika 
e à vùt lavoràt di redatore in cjàf 
par la Vita Cattolica li che e à ancje 
viodùt di dòs rivistis impuartantis 
pal Friùl: la classiche Stele di 
Nadål, e une deventade un classic 
pai fruts tant che A/c&Cè. Duncje 
la editorie in marilenghe le à 
mastiade no pòc. 

ie Daùr de mê decision di lassà 
l'impegn no son fats particolàrs, 
dome dòs cumbinazions: une, che 


«La testade miòr dal mont: 
la nestre storiche testade 
nazional furlane» 


massime chel de toponomastiche». 
Par cumò, lis indicazions bilengals 
si cjatilis in municipi, ma in 
curt si viodaran ancje tai cartei 
stradài gnùfs, tes comunicazions 
istituzionals e tes scritis tai locài 
publics. Un altri pont al è chel de 
valorizazion de cjase Ciceri, che e 
à di tornà a deventà un centri de 
furlanetàt, come che e jere stade 
tai agns indaùr, cui lis riunions de 
Patrie dal Friùl e i incuintris pe 
autonomie de Regjon. Un setòr 
di tignî ben ad a ments al è ancje 
chel de scuele, li che si podarà 
colaborà in gracie de sensibilitàt 
de dirigjente scolastiche. A chest 
proposit, la assessore Vanone, 
che di mistîr e fas la insegnante di 
inglês, e marche la impuartance di 
un aprendiment multilengàl tant 
che ricjece par confrontàsi cun 
realtàts diviersis e par metisi tes 
scarpis di chei altris. Ben la lenghe 
foreste a scuele, duncje, ma cence 
dismenteàsi dal furlan, dal moment 
che «il prin pas par discuvierzi il 
mont al è chel di cognossi ce che o 
vin a cjase nestre». E 


il president de Assemblee de 
Comunitàt linguistiche furlane 
Diego Navarria al diseve cussì: «Lis 
relazions a palesin une situazion 
une vore grivie pe lenghe furlane. 
Cheste peraule, “grivie”, e je stade 
ripetude une vore. Si pues ancjemò 
recuperà, ma no se si va indevant 
come tai ultins 10 agns. E la colpe 
e je de politiche». 

Muart cuiete. Sandri Carrozzo 
su lis nestris pagjinis al veve 

scrit di une strategjie de “muart 
cuiete” dal furlan. Ven a stài che 
la politiche e da pe lenghe cuatri 
bécs juste avonde par no sticà 
polemichis, ma no crodint che al 
sedi un dirit fondamentàl di vê 

di dài dignitàt complete e tant 

di mancul une oportunitàt. E 

ce che nus ven di dî, al è che la 
Conference lu à certificàt. E 


dopo trê agns di grant impegn o 
vevi gole di cjapàmi une polse, e 
di seconde, cjapà la ocasion di vê 
di diretore une gjornaliste brave 
tant che Erika. Par prionte, la 
voie di cambiament: al fàs simpri 
ben un tic di aiar gnûf. 

i: Lant vie, mi puarti dentri 

la braùre di jessi stàt diretòr di 
ché che par me e je la testade 
miòr dal mont: la nestre storiche 
testade nazional furlane. 

Ancje par chest o larai indevant a 
lavorà pe Patrie, restant tant che 
colaboradòr. 

ik Erika e je la seconde diretore 
pal nestri sfuei dopo Marie Del 
Fabro, femine dal nestri fondadòr 
Felix Marchi: a jé i fàs un grant 
«bon lavòr!». I 











i O ai acetàt cun braùre e 
rispiet la candidature a sindic 

di Udin intes filis dal “Pat pe 
autonomie”. E je la conclusion, 

o disaréès logjiche, di un percors 
coletîftacat trê agns indaùr cui 
“Laboratoris” che a àn dat gnove 
linfe e gnùfs protagoniscj ae 
bataie autonomiste cun in prime 
file zovins sindics, espression di 
un rapuart intens e diret cu la 
proprie int. 

K La interpretazion de 

realtàt regjonàl midiant de 

lint identitarie e je stade la 

clàf par une riprese de stagjon 
autonomiste e furlane. Lôr a àn 
dat flàt e cuarp al progjet politic 
dal “Pat”, a àn fat pussibile la 
unitàt eletoràl, e no dome, di chei 
grups e partîts, “Manoài di Jalmic” 
e “Patrie Furlane”, pardabon 
presints e ancoràts al teritori. 

i.» Un percors che la “Clape 
culturàl Patrie dal Friùl”, che 

mi onori di jessi president, e à 
condividùt tant che element di 
fonde dai laboratoris e che dopo 
e à seguît cun atenzion intal so 
evolvisi. 

> La sielte duncje de mê 
candidature e je clare e 
trasparente dal moment che 

a ognidun di nô, che o poìn 
convints la bataie par un Friùl 
libar e autonom, al ven domandàt 
di “esponisi” in maniere publiche 
intes listis eletoràls e, ancjetant 
in maniere publiche, di afermà i 
nestris ideài. 

Al esist però un altri probleme 

e al rivuarde cheste mé rubriche 
su la Patrie, che us acompagne 

di tancj agns. 

i Se di fat in sens storic ae 
Clape i apartegnin lis decisions 
politichis, chés dal gjornàl, dai 
siei contignùts, dai siei articui 

si colochin intune sfere mai 
abandonade: ché di indrecàsi a 
ducj i furlans, al popul furlan intal 
so insiemi intune operazion di 
emancipazion coletive che e va 

di là des sieltis ideologjichis o di 
formazion e di vot. 

K Convint di cheste distinzion di 
rùi che no je dome gjornalistiche, 
ma che e smire a passà divisions e 
contradizions presintis ancjemò 
inte nestre int, o stimi just no jessi 
un fatòr discriminant e sospindi 
duncje cheste rubriche amade. 
Par chescj mês fasétint di mancul, 
savint che dut câs lis fuarcis a son 
impegnadis su di un altri front. 
i O sin su la linie dal fùc: al è 
impuartant savélu e viodi clàr che 
no son gjenerài e colonei daùr che 
nus sburtin fùr de trincee. 

E je une nestre sielte, o volarès 
clamàle dové, là al assalt par 
difindi il Friùl. I 

PRE ‘SEF CJARGNEL, 


AGNUL DI BIELE VOS 


La grande ereditàt umane e culturàl 
dal predi e musicolic furlan 


i 30 di Dicembar dal an 

che al è a pene passat, nus 

à lassats pre ‘Sef Cjargnel. 
Bot e sclop, cence visà, cence volè 
disturbà nissun, come che al jere 
usàt. Om e predi straordenari, bon 
pastòr di dute la comunitàt furlane 
che alàamàtcencerisiervis, parune 
mission umane e religjose puartade 
indenant dute la vite, cun grande 
dignitàt, competence, sintiment. 
Nassùt a Remanzàs tal Otubar dal 
1940, nomenàt predi ai 29 di Jugn 
dal 1965, a partî dal 1972 al è stàt 
plevan de Plêf di Sante Marie di 
Guart insiemi a bonsignòr Lauring 
Dentesan, altre grande persone, 
sparide cualchi an prime di lui, tal 
2015. Cuarante agns insiemi di vite 
pastoràl inte Val di Guart, di Davàr 
a Rigulàt, predis des parochiis di 
Mion-Luint, Luvincis e juste apont 
di Rigulàt. L'ultin toc de sò vite pre 
‘Sef lu à fat di bessòl, dongje come 
simpri de sòintcheièlade daùrtant 
che un trop di pioris al bon pastòr, 
par ducj i siei 52 agns di sacerdozi. 
A Son tantis lis sòs oparis, dal 
cuotidian aes impresis fùr dal 


"nn 
ali T 
e Pa 
r 
j T 
T i 
B i 





PRE 'SEF CJARGNEL INTAL DOCUMENTARI "MISSUS" DI MASSIMO GARLATTI-COSTA 


ordenari, che a son deventadis 
ancje chestis, a fuarce 
di dai e dai, tal so jessi 


a cjapå il rît antîc des rogazions di 
Guart, i pelegrinaçs 
tai santuaris marians 


- i dal cjan . i 

mugnestri e laboriòs, ustod da ia , di Italie, Austrie, 
il so pan cuotidian. patriarchin, Slovenie, a recuperà 
In particolàr a son alà puartàtindevant il sît archeologjic e 
stadis straordenariis la bataie pal a fondà il Museu de 
la fuarce e la sapience ricognossiment Pléf. Cetant grande e 
che lu an iol par ig dal Messâl par furlan utile e je stade si 
dispierdi la int e il Ri si e massime la sô 

O e il dirit di preà 

patrimoni siòr des ; ; passion pe musiche, 
tradizions  furlanis, in marilenghe in particolar pe 


dentri e fûr de glesie. 
Alè stât lui, cun pre Laurinç, atornà 


IL RICUART 


musiche coràl e 


cetant impuartantis a son lis sòs 





Cuant che par duc] al jere Bepino 





PRE 'SEF IN SEMINARI CUN PARINCJ E AMÎS DI FAMEE 


S o pari e mê mari a jerin fradis 
intune famee di 12 fis. Lui dal 
'40 e jo dal '49 o vin vût, come tancj, 
il destin di jessi clamàts come i 
nonos: Josef e Antoni. E, stant che 
si nas picui, o sin deventàts Bepino 
e Tonino. 

Tai miei ricuarts al è simpri stàt 
seminarist. Di fat, al è jentràt in 
seminari che o jeri in asîl e al è 
deventàt predi che o jeri fantacin. 
Lu viodevi pal plui cualchi sabide e 
domenie, che al vignive in paîs a dà 
une man al plevan, e, po dopo, vie 


pes vacancis. 

Dongje di jessi so cusin o jeri ancje 
zagut e mal visi simpri in ativitàt 
passionade, vùstu par animà la 
liturgjie, vàstu par tignî ben lis 
robis de glesie. Nol jere parament, 
cjandelîr, standart che al fos lassât 
malsestat. E alore tu lu cjatavis 

in sagristie in zenoglon a sfreà 
cuntune mieze cevole la tele dai 
standarts, o ben, a russà cun cinise 
e asét i cjandelîrs arzentàts. Al jere 
inmagat di musiche, cjant, art e 
bielece. 


Inamoràt de nestre glesie di Sant 
Stiefin tal cimitieri, a Remanzàs, 
tu lu viodevis sentàt sul muret cun 
cjarte e lapis a dissegnà sot di ogni 
forme chel biel monument. 

O vevin une agne che e jere lade a 
marît a Vignesie e che nus tignive 
a cjase sò ogni tant par cualchi 
zornade. Mi ven ancjemò mâl di 
gjambis a pensà a tropis corsis par 
puints, cjampiei e fondamentis 
par là a viodi magari dome un 
cuadri di Tintoretto intune glesie 
"periferiche", che, «par là a Sant 
Marc o tal Palac Ducal, tu puedis là 
di bessdl, vuidàt di un libri». 

Mi visi di une volte che mi à menàt 
te abazie di Sant Zorc, là che al à 
clamàt un benedetin, che insiemi 
si son metùts a fevelà di musiche 
cuntune passion mai viodude. 

Plui indevant o ai savùt che chel 
benedetin al jere Pelegrin Ernetti, 
grant studiòs di musiche antighe, 
che Bepino al veve frecuentàt cun 
lui cualchi cors e che insiemi a jerin 
deventàts forsit i plui grancj studiòs 
dal cjant patriarcjin. Cence di lui, 
mi varessie vignude la passion pe 
storie e pe art che mi cjati intorsi? 
No isal avonde par véi agràt? Il 


ricercjis e i siei studis sui cjants 
furlans e sui cjants sacris aquileiés 
de tradizion oràl. Chel cjant clamàt 
patriarchin, o miòr “a la vecje”, che 
si lu sintive a cjantà intes glesiis dal 
Friùl, almancul prime de riforme 
ceciliane e dal Concili Vatican II. 
«O soi cressùt cun chei cjants, A son 
il gno nît», si lei intune interviste 
dade di pre ‘Sef al Avvenire tal 2016. 
«Il gregorian lu ai discuviert dome 
in seminari, e daspò de jentrade dal 
talian inte liturgjie mi soi rindùt 
cont chelatradizion dal patriarchin 
e sarès sparide». E alore al à tacât, 
tai prins agns Setante, a zirà il 
Friùl cuntun regjistradòr portatil 
a cassetis e cjarte pentagramade, 
par cjapà de vive vòs di cui che lis 
saveve, centenàrs di melodiis e 
armoniis di un repertori vocal in 
vie di estinzion. Di li a son nassudis 
tantis publicazions, tant che “Canti 
sacri aquileiesi della tradizione 
orale’, cu la cure di un studiòs 
rafinàt come Pellegrino Ernetti, 
sacs come “I repertori liturgici in 
Carnia e in Friuli” presints tal libri 
“Il canto patriarchino di tradizione 
orale”, e regjistrazions tant che il Cd 
“Cjantis di Glesie dal popul furlan”, 
cjantàt dal Côr Rosas di Mont, di lui 
direzùt e fondàt tal an dal taramot 
in Friùl. Predi di Glesie Furlane, 
di simpri al à puartàt indevant 
la bataie pal ricognossiment 
dal Messal par furlan e il dirit di 
preà in marilenghe. Par chest e 
tant altri, tal 2016 al à ricevàt il 
Premi Epifanie di Tarcint e la sò 
mission e je ben evidente ancje 
inte partecipazion al documentari 
“Missus” di Massimo  Garlatti- 
Costa, di pòc realizat, che lu ritrai 
in video pe ultime volte. I 


L'impegn 
pal Popul 


L a atenzion di pre Cjargnel aes 
problematichis dal rispiet e 

dai dirits de identitàt dal Popul 
Furlan e jere partide ae fin dai agns 
Sessante dal Nùfcent. O ricuardìn 
la partecipazion ae Mozion dal 
Clericat di Udin (1967); la azion pal 
ricognossiment dal Messal Furlan 

e pal dirit di doprà la marilenghe 
pardut; la redazion, cun pre Beline 
e bonsignòr Dentesan, dopo 

dal sisme dal 1976, dal document 
Dopo taramot. Ai furlans che 

a crodin (cul sproc «Prime lis 
fabrichis e po lis cjasis e lis glesiis»); 
la publicazion di Cjantis di Glesie 
dal Popul Furlan pes diocesis 

di Cuncuardie-Pordenon, Udin, 
Gurisse, di Cjants patriarcjins di 
tradizion orål e Saghe furlane. 

Cun pre Beline al à colaboràt fin 
dal inizi al periodic autonomist di 
Glesie Furlane Patrie dal Friùl. 

Al è stàt un dai promotòrs de leture 
seguitive de Bibie par furlan. 

Al à fondât e diret il Coro “Ròsas di 
mont” che il so repertori si fonde 
su lis espressions de musiche 

sacre patriarcjine tramandade 
oralmentri tes glesiis furlanis. 

E sul cjant patriarcjin al à lavoràt 
fin insom. La sé ultime fadie e steve 
rivant al travuart: une altre racuelte 
cui recitatîfs liturgjics de tradizion 
patriarcjine (edizions Glesie 
Furlane), che pre Josef e à curàt fin 
da pît e che e vignarà presentade in 
curt. E 


GLESIE FURLANE 





«Nus à lassats plui siôrs 
spirtualmentri» 


1 leam di amicizie, di 

colaborazion, di condivision cun 
pre Josef al è stàt lunc e profont 
te nestre vite di predis. Si sin 
tant judàts a fà e a jessi predis, a 
impegnasi te pastoràl, te liturgjie, 
te culture che o sin plui siòrs 
interiormentri, culturalmentri, 
spirtualmentri. 
Di pre Josef o vin imparàt un grant 
amôr pe liturgjie, pes celebrazions 
dai misteris fatis simpri cun tante 
cure, sensibilitàt, sobrietàt e 
dignitàt, prime forme di catechesi 
dai fedéi. 
Personalmentri, ancjemò zovin 
student in seminari, di pre Josef o 
ai imparàt a amâ il cjant gregorian 
cun chel grup di gregorianiscj che 
al tirave dongje regolarmentri 
par compagna lis liturgjiis. Cjant 
straordenari di bielece, di mistiche 
e di spiritualitàt, e cjantantlu si 
capive pardabon che si preave il 
dopli. Co o soi deventàt predi, di 
pre Josef o ai imparàt a riscuvierzi 
ea amà il cjant patriarcjin. Un 
patrimoni secolàr di melodiis 
destinadis a là inte tombe cui 
ultins cjantòrs che lis tramandavin 
oralmentri di secui. Ma lui, te sò 


sensibilitàt profonde al à rivàt a 
salvà chescj tesaurs prime che lis 
riformis liturgjichis lis butassin 
vie dal dut e cun masse premure. 
Cun pazience certosine al è lat a 
regjistrà paîs par paîs, trascrivint 
il dut in notis. E po al à trasliteràt 
dal latin al furlan in maniere 
savinte, rispietant il sens liturgjic 
e la metriche par podé cjantàlis 
ancje in dì di vuê te lenghe vive 
dal popul: al è stàt un lavoron 

che al à curât par dute la sò vite 
fin in chestis ultimis setemanis. 
Cjants, melodiis, composizions 
«rivuardosis e discretis, 
contemplativis e spirituals, dolcis 
e delicadis» che lui stes al à definît 
«spieli de nestre sensibilitàt, de 
nestre anime, dal nestri interiòr». 
Chest nol è dut ce che nus à lassàt, 
ma al baste par capî ce grande 
figure di predi che al è stàt pal 
nestri grup, pe nestre glesie. E la sò 
muart le sintìn une grande pierdite 
par ducj: pes sôs comunitàts che di 
45 agns al à curât cun sensibilitàt, 
finece e afiet, pal Coro “Rosas di 
mont”, pe glesie, pe culture dal 
Friùl, par nô siei amîs, pai tancj 
amîs che al à lassât. I 





Par viodi chei altris contignùts 
de “La Patrie dal Friul”, 
abonaitsi. Dutis lis informazions si cjatin sul sît 
www.lapatriedalfriul.org 
Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 

www.lapatriedalfriul.org 


Che tu sedis za abonàt o che tu le vedis lete dome cualchi volte, 
aboniti o rinove labonament a un mensiîl unic: 
almancul une volte al més, lei par furlan! 

